andere hotels in de buurt Rachavadee	Keeree Waree Seaside	3.1 Km.	Baan Klang Aow Beach Resort	3.0 Km.	Suan Bankrut Resort	1.8 Km.	Bayview Beach Resort	3.1 Km.	Baan Montra Beach Resort	2.3 Km.	Baan Grood Arcadia	1.0 Km.	Tags	Begroting Hotel JY LEES NOU TV vandag 40 jaar in SA
Die SAUK se TV-diens herdenk vier dekades sedert die eerste landwye uitsending op 5 Januarie 1976 toe Dorianne Berry en Heinrich Marnitz kykers by die “openingsaand” van televisie in die land verwelkom het.
Remember this? 40 years ago today, the SABC/SAUK did it's maiden broadcast! #Toetspatroon #1976 @DaronMann pic.twitter.com/LzLGFkUyD5 — Algoa FM (@AlgoaFM) January 5, 2016
Die SAUK se televisie-aanbiedings het die afgelope vier dekades verskeie kanaalrangskikkings ervaar. Suid-Afrika se openbare uitsaaier het nou vyf kanale: SABC1, SABC2, SABC3 en SABC News en die kanaal SABC Encore, wat eksklusief vir MultiChoice se DStv satelliet-betaaltelevisieplatform vervaardig word.
Lees ook: 40 jaar later – ’n Terugblik na TV se babatreë
Intussen het die wêreldwye stroomdiens Netflix aan Channel24 gesê dit gaan voor einde vanjaar in Suid-Afrika beskikbaar wees.
Dié mylpale kom in ’n tyd dat die SAUK, wat TV in Suid-Afrika bekendgestel het, van een krisis na die volgende strompel.
Die SAUK vier nie net die 40-jarige herdenking van sy eerste nasionale televisie-uitsending vanaf Auckland Park – kompleet met ateljeegordyne en in kleur – nie, maar die mylpaal is uiters betekenisvol omdat die Suid-Afrikaanse televisiebedryf op die randjie is van die grootste veranderings sedert televisie bekendgestel is.
In 2016 moet die langverwagte oorskakeling van analoog na digitale televisie in Suid-Afrika begin nadat die land die sperdatum misgeloop het waarop daar op internasionale vlak ooreengekom is om analoog televisieseine teen Junie 2015 af te skakel.